פנג לי-יואן

פֶּנג לי-יואן (בסינית: 彭丽媛; נולדה ב-20 בנובמבר 1962) היא זמרת ואמנית במה סינית מפורסמת במולדתה. פנג היא אשתו של נשיא סין שי ג'ינפינג ולכן מכונה בתקשורת המערבית והסינית "הגברת הראשונה של סין".

חייה 

פנג התפרסמה כזמרת בשנות השמונים והתשעים, אז החלה להופיע במופעי הגאלה לרגל ראש השנה הסיני, שמשודרים בשידור ישיר לכל בית בסין וזוכים לרייטינג אדיר. הרפרטואר של פנג מכיל שירי הלל לצבא, למפלגה ולמולדת הסינית.

לאחר ששי ג'ינפינג התמנה בשנת 2007 לחבר הוועדה המתמדת של המפלגה הקומוניסטית הסינית, פנג הפחיתה בהדרגה את הופעותיה, ולבסוף הפסיקה להופיע באירועים מסחריים.

בשנת 2011 פנג החלה לעבוד בהתנדבות כשגרירה של רצון טוב בארגון האו"ם נגד איידס.

בתקשורת 
פנג לי-יואן זוכה לתשומת לב תקשורתית וציבורית, ובכך שונה מהמקובל בין חלק ממנהיגי סין, שעד כה חלקם הקפידו להרחיק את נשותיהם מאור הזרקורים (יוצאי דופן בולטים הם יושב הראש מאו שבמשך עשור הציב את אשתו ג'יאנג צ'ינג בעמדה מובילה על פי ההיסטוריוגרפיה הסינית הרשמית, וצ'יאנג קאי שק שאשתו סונג מיילינג עמדה בראש מערך ההסברה של סין).
עם זאת, פנג לא נוטה להתבטא באופן פומבי בתקשורת, והתקשורת המערבית מתעסקת בעיקר באנינות טעמה האופנתי. מגזין האופנה Vanity Fair, למשל, בחר בפנג כאחת הנשים האופנתיות ביותר לשנת 2013.

קישורים חיצוניים 

 גם הסינים רוצים "גברת ראשונה", באתר הרדיו הבינלאומי של סין בעברית
 הגברת הראשונה של סין – כוכבת אופנה

בני זוג של מנהיגי מדינות
זמרות סיניות
זמרי פולק
שחקניות תיאטרון סיניות
סינים שהופיעו ברשימת טיים 100
סיניות שנולדו ב-1962